ཉིད་མ་རྟོགས་པས་འཁྲུལ་བའི་སེམས་ཅན་རྣམས་ལ་ཐུགས་རྗེ་ཆེན་པོ་འཛིན་མེད་སྒྱུ་མ་ལྟ་བུའི་སྙིང་རྗེ་ཆེན་པོ་སྟོང་ཉིད་སྙིང་རྗེ་ཟུང་དུ་འཇུག་པའི་རྒྱུ་ལས་རང་གི་རིག་པ་དེ་པད་མ་དཀར་པོ་ཧྲཱིཿཡིག་གིས་མཚན་པ་བདེ་གསལ་སྟོང་ཉིད་ཀྱི་རང་བཞིན་དུ་བསྒོམས་པས། སྦྱང་བྱ་མ་དག་པའི་སྐྱེ་བ་དག སྤྲུལ་སྐུ་ལ་ང་རྒྱལ་བཟུང་། འདོད་ཁམས་སྦྱོངས། སྤྲུལ་ སྐུ་འགྲུབ་པའི་ས་བོན་རྒྱུད་ལ་བཞག རྫོགས་རིམ་རླུང་སེམས་ལས་ལྷ་སྐུར་ལྡང་ཏེ་སེམས་ཅན་གྱི་དོན་བྱེད་པའི་སྨིན་བྱེད་དུ་འགྱུར་བ་ཡིན། གཉིས་པ་ནི༑ ནམ་མཁར་རང་སེམས་ཀྱི་ངོ་བོ་པད་དཀར་ཧྲཱིཿདང་བཅས་པ་ལས་འོད་ཟེར་སྤྲོས་དོན་གཉིས་བྱས་སླར་བསྡུས་ཏེ་ཐིམ་པ་ལས། གང་དུ་རང་སངས་རྒྱས་པའི་ཞིང་རྣམ་པར་དག་སྟེ་འབྱུང་བཞི་རིམ་བརྩེགས་རི་རབ་ཀྱི་སྟེང་དུ་པད་མ་ཉི་མ་སྣ་ཚོགས་རྡོ་རྗེའི་གདན་གྱི་སྟེང་དུ། འབྱུང་ལྔ་རྣམ་པར་དག་པ་རིགས་ཀྱི་ཡུམ་ལྔའི་ངོ་བོ་འབྲས་བུ་སངས་རྒྱས་རྣམས་གང་དུ་འཚང་རྒྱ་བའི་ཞིང་ཁམས་ཡུམ་ལྔའི་མཁའ་མཚོན་པའི་དབྱིངས་དོན་དམ་རང་བཞིན་ལྷུན་གྱིས་གྲུབ་པའི་རི་བོ་ཏ་ལའི་གནས་ཡིན་པ་ལ། རྒྱུ་རྐྱེན་གྱིས་མ་བསྐྱེད་པའི་ཡེ་ནས་རང་བྱུང་དུ་ཡོད་པའི་ཡོངས་གྲུབ་དོན་དམ་པའི་དཀྱིལ་འཁོར་སྟེ། གཞལ་ ཡས་ཁང་མཚན་ཉིད་ཡོངས་སུ་རྫོགས་པའི་དབུས་སུ། པད་མ་དཀར་པོ་ལ་ཟླ་བ་ཉ་གང་བའི་ལྷའི་གདན་རྣམས་བསྒོམས། དེ་རྣམས་ཀྱི་བརྡ་དོན་སོགས་མ་སྤྲོས་སོ། །བརྟེན་པ་ལྷའི་དཀྱིལ་འཁོར་བསྒོམ་པ་ནི། རྡོ་རྗེའི་ཆོ་ག་གསུམ་བསྐྱེད་ཀྱི་སྒོ་ནས་བསྐྱེད་པ་ཡིན་ལ། དེ་ནི་རྒྱུའི་ས་བོན་ནམ་མཁའ་ལས་གདན་སྟེང་དུ་བབས་པས་ཧྲཱིཿཡིག་འབྲུ་ནི་གསུང་ཡིག་འབྲུའི་ཆོ་ག ས་བོན་གྱིས་མཚན་པའི་པད་མ་དཀར་པོ་ནི་ཐུགས་ཕྱག་མཚན་གྱི་ཆོ་ག དེ་ཡོངས་སུ་གྱུར་ པ་ལས་ལྷའི་སྐུ་གསལ་བ་ནི་སྐུ་ཡོངས་སུ་རྫོགས་པའི་ཆོ་ག་སྟེ་གཞུང་བཞིན་བསྐྱེད་དོ། །གཉིས་པ་དེ་ཉིད་རྫོགས་བྱེད་ཡན་ལག་རྣམས་ཀྱི་ཐོག་མ་ཡེ་ཤེས་ པ་གཞུགས་པ་ནི། རང་ལུས་ཀྱིས་མཚོན་པའི་སྣང་བའི་འཁོར་ལོ་དམ་ཚིག་སེམས་དཔའ་ཡིན་ལ་རང་ལ་ཡེ་ནས་རིག་སྟོང་གི་ཡེ་ཤེས་སེམས་དཔའ་གདོད་ནས་འདུ་འབྲལ་མེད་པ་ཀུན་ཁྱབ་ཏུ་བཞུགས་ཀྱང་གནས་ལུགས་མ་རྟོགས་པའི་གཉིས་འཛིན་གྱི་དྲི་མ་སྦྱང་བའི་སླད་དུ། རང་གི་ཐུགས་ཀའི་འོད་ ཟེར་གྱིས་བསྐུལ་ཏེ་ཆོས་ཀྱི་དབྱིངས་རང་བཞིན་ལྷུན་གྱིས་གྲུབ་པའི་གནས་རྣམས་ནས། དོན་དམ་ཆོས་ཀྱི་སྐུ་ལས་ཀུན་རྫོབ་གཟུགས་སྐུ་སྤྱན་རས་གཟིགས་ ཀྱི་རྣམས་པར་བཞེངས་ཏེ། སྐད་ཅིག་གིས་བྱོན་ནས་གཉིས་སུ་མེད་པར་ཐིམ་པར་བསམ། དེ་ལྟར་སྤྱན་དྲངས་པའི་ལྷ་ཚོགས་རྣམས་དམ་ཡེ་དབྱེར་མེད་དུ་བཞུགས་སུ་གསོལ་ལ་ཀུན་རྫོབ་དང་དོན་དམ་རྟོགས་པས་ཕྱག་འཚལ། ཐུགས་ཀ་ནས་སྤྲོས་པའི་ལྷ་མོ་རྣམས་ཀྱི་ཕྱི་ཆུ་གཉིས་ཉེར་སྤྱོད་རྫས་རྟགས་རིན་ཆེན་བདུན་སོགས་དང་། ནང་འདོད་ཡོན་ལྔ་ཁྱད་པར་ཅན་གྱི་མཆོད་པ་སྨན་གཏོར་རཀྟ་གསུམ་དང་། གསང་བ་སྦྱོར་སྒྲོལ་གྱི་བརྟུལ་ཞུགས། དེ་ཁོ་ན་ཉིད་ཀྱི་ལྟ་བའི་ངང་དུ་མཆོད་དེ་ཆེ་བའི་ཡོན་ཏན་དུ་མ་ལ་བསྟོད་དེ་མཆོད་ལྷ་བསྡུ། དེ་ནས་བསྐྱེད་རིམ་གྱི་ཡན་ལག་བཟླས་པའི་རྣམ་འབྱོར་ལ་སྔགས་བཟླས་པའི་དགོས་པ་ནི། ཏིང་འཛིན་མེ་དང་འདྲ་བ་ལ། བཟླས་བརྗོད་རླུང་དང་འདྲ་བས་བསྐུལ། ཞེས་གསུང་པས། ལྷའི་གསལ་སྣང་གི་ཏིང་ངེ་འཛིན་གྱི་མེ་ངར་མ་ལ་བཟླས་བརྗོད་རླུང་གི་རྩོལ་བས་བསྐྱོད་པས་ནུས་པའི་མེ་ལྕེ་འབར་ཏེ་སེམས་ཀྱི་དྲི་མ་བསྲེགས། ངག་གི་ནུས་པ་མཆེད། ལྷའི་ཐུགས་རྒྱུད་བསྐུལ་བར་བྱེད་པས་སོ། །ཕྲེང་བ་ནི། རབ་རིན་པོ་ཆེ། འབྲིང་ཤིང་འབྲས། ཐ་མ་རྡོ་ལས་བྱུང་བ་དང་། ཞི་བ་ལ་དུང་དང་ཤེལ། རྒྱས་པ་ལ་གསེར་དང་མུ་ཏིག དབང་ལ་བྱུ་རུ་ཙན་དན་དམར་པོ་པདྨའི་སྙིང་པོ་དང་། དྲག་པོ་ལ་ལྕགས་ དང་གཡུ་ཕྲེང་སེང་ལྡེང་སོགས་གསུངས། སྤྱིར་ཞི་བ་ལ་བྷོ་དྷི་ཙིཏྟ་དང་། ཁྲོ་བོ་ལ་རཀྴ་བསྔགས་པ་དང་། བོ་དྷི་ཙི་ཡིས་གྲངས་མེད་འགྱུར། ཅེས་དེ་ཉིད་ལས་དངོས་གྲུབ་ཐམས་ཅད་མཆོག་ཏུ་ཐོབ་པར་འགྱུར་རོ། །བཟླས་པའི་ཐོག་ མར་ལྷའི་སྔགས་ལས་མཐུན་གྱི་ཁ་དོག་ཅན་ཆར་ལྟར་བབས་ནས། ཕྲེང་བ་ལ་ཐིམ་པར་བསམ་ལ་འབྲུ་གསུམ་ཅི་འགྲུབ་དང་། དབྱངས་གསལ་ལན་གསུམ། ཨོཾ་རུ་ཙི་ར་མ་ཎི་པྲ་ཝརྡྷ་ན་ཡེ་སྭཱ་ཧཱ། ཞེས་དང་རྟེན་སྙིང་བཏགས་ལ་གང་འགྲུབ་མེ་ཏོག་ལ་བསྔགས་ཏེ་གཏོར་བས་ཕྲེང་བ་དེ་ལ་བཟླས་ཚད་འབུམ་འགྱུར་འགྲོ་བར་གསུངས། ཕྲེང་བ་དེ་དྲོད་དང་མ་བྲལ་བར་བཅང་། གཞན་ལ་མི་སྟོན། དམ་ཚིག་མི་གཅིག་པ་སོགས་ཀྱི་ལག་ཏུ་མི་བཞག ཁྱི་དང་བྱི་བ་བུད་མེད་ཀྱིས་མ་རེག་ཅིང་མ་འགོམ་པར་བྱ། ས་རྗེན་དུ་མི་བཞག བཟླས་པ་མི་བྱ་དུས་མི་འདྲེན། གྲིབ་ཅན་གྱི་ཕྲེང་བ་མི་བཅད། བཟླས་པའི་སྐབས་སུ་སེམས་གཡེང་བས་ཇི་ཙམ་བཟླས་ཀྱང་ངག་སྒྲིབ་ཅུང་ཟད་སྲབ་པ་ཙམ་ལས་འདོད་པའི་དངོས་གྲུབ་མི་འགྲུབ་སྟེ། ཨོ་རྒྱན་ཆེན་པོས། མ་ཡེངས་ ཏིང་འཛིན་ལྡན་པས་བཟླ། གཞན་དུ་ཡེངས་པར་གྱུར་བ་ནི། བསྐལ་བར་བཟླས་ཀྱང་འབྲས་མི་འབྱིན། ཞེས་གསུངས་པས་སྔགས་སྒྲ་ཆེ་ཆུང་རིང་ཐུང་ མྱུར་བུལ། སྔགས་འབྲུ་ཆད་ལྷག་ནོར་བ་སོགས་ཀྱི་སྐྱོན་སྤངས་ཏེ་མི་ཚིག་གིས་བར་མ་ཆོད་པ་དང་། ངག་གི་ནུས་པ་ཉམས་པའི་རྒྱུ་རྒོག་པ་ཚྭ་སོགས་སྤངས། དེ་སོགས་བསྙེན་གྲུབ་སྤྱི་ལ་དགོས་པ་དག་ཞིབ་མོར་རྟོགས་ཏེ་ལག་ཏུ་བླངས་པ་གལ་ཆེ༔ དེ་ནས་བཟླས་དམིགས་ཀྱི་གཞི་འགོད་པ་ནི། བདག༵་ཉི༵ད་དམ་ཚིག་སེམས་དཔའི་ཐུ༵གས་ཀ༵ར་ཙིཏྟ་རིན་པོ་ཆེ་འོད་ཀྱི་རང་བཞིན་མཆོང་གི་གུར་ཕུབ་པ་ལྟ་བུའམ། ཡེ༵་ཤེ༵ས་ལྔ༵འི་རང་བཞིན་འོ༵ད་ལྔའི་གད༵ང་ཐི༵ག་ལེ༵་ཟླུ༵མ་པོ༵འི་ཀློ༵ང་དུ་ཟླ་བའི་གདན་གྱི་སྟེང་དུ་ཡེ་ཤེས་སེམས་དཔའ་རང་འདྲ་བ་དེའི་ཐུགས་ཀར་པ༵ད་མ༵་དཀ༵ར་པོ་འད༵བ་མ་དྲུག༵་པའི་ལྟེ༵་བ༵ར་ཧྲཱི༵༔དཀར་གྱེན་འགྲེང་འོད་འབར་བ་ལྷའི་ཞལ་བསྟན་ཕྱོགས་ལྟར་གནས་པའི་མཐའ་བཀོར་པདྨའི་འད༵བ་མ༵ར་མདུན་ནས་བརྩམས་ཏེ་བཟླས་བྱའི་སྔགས་རྡོ༵་རྗེ༵༵་འབྲུ༵་དྲུག༵་སྤུས་བྲིས་པ༵་ལྟ་བུར་བཀོད་པ་ངོ་བོ་གསུང་རྡོ་རྗེའི་རྣམས་པ་བོད་ཡིག་སྔགས་འབྲུ་ཤར་བ་མོས་པ་ཡིན། སྤྱི་ཁྱབ་འཛབ་ཀྱི་དགོངས་པ་རྣམ་པ་བཞི་ནི། དང་པོ་བསྙེན་པའི་ཡན་ལག་བཀོད་པའི་བཟླས་པ་ནི། ས་བོན་དང་སྔགས་ཕྲེང་ལས་འོད་ཟེར་འཕྲོས་པ་ལ་སེམས་བཟུང་། སྔགས་འབྲུ་རྣམས་རང་སྒྲ་དང་བཅས་གདན་ལས་ཅུང་ཟད་འཕགས་ཏེ་དང་པོ་འོད་ཟེར་འཁོར། དེ་ནས་དལ་བུས་འཁོར། རིམ་གྱིས་ཇེ་མགྱོགས་མི་མངོན་པར་ཀྱི་ལི་ལི་འཁོར་བ་ལ་སེམས་གཏད་པ་དང་༔ འོད་ཟེར་གྱིས་ལུས་ཀྱི་ནང་གང་། མུན་ཁུང་དུ་སྒྲོན་མེ་བཏེགས་པ་ལྟར་ནད་གདོན་སྡིིག་སྒྲིབ་བག་ཆགས་དང་བཅས་པ་དག་པར་བསམ་མོ། །གཉིས་པ་ཉེ་བར་བསྙེན་པ་འགལ་མེ་འཁོར་ བ་ལྟ་བུའི་བཟླས་པ་ནི། ཐུགས་ཀའི་སྔགས་ཕྲེང་གཡས་སུ་འཁོར་བའི་རང་སྒྲ་བར་མ་ཆད་པ་དང་བཅས་པའི་འཁོར་བས་མཆོག་ཐུན་དངོས་གྲུབ་ཐོབ་པར་མོས་ལ་ཡེ་ཤེས་ཀྱི་བཟླས་པ་མ་གཏོགས། མདུན་བསྐྱེད་ལ་དམིགས་ན་བདག་གི་ཐུགས་ཀའི་སྔགས་ཕྲེང་ལས་སྔགས་ཕྲེང་གཉིས་པ་ཆད་རང་སྒྲ་དང་བཅས་ཡེ་ཤེས་སེམས་དཔའི་ཞལ་དང་དམ་ཚིག་སེམས་དཔའི་ཞལ་ནས་ ཐོན་མདུན་བསྐྱེད་ཀྱི་ཞལ་དུ་ཞུགས༔ ཐུགས་ཀ་ནས་རང་གི་ཐུགས་ཀར་ཞུགས་པ་སོགས་ཡང་ཡང་འཁོར་བར་བསམ་པའོ། །གསུམ་པ་སྒྲུབ་པའི་ཡན་ ལག་སྤྲོ་བསྡུའི་བཟླས་པ་ནི། དེ་ལྟར་བཟླས་པའི་རྐྱེན་གྱིས་ས་བོན་སྔགས་ཕྲེང་དང་བཅས་པ་ལས་འོ༵ད་ཟེར་ནམ་མཁའ་གང་བར་འཕྲོས་པའི་རྩེ་ནས་མཆོད་པའི་ལྷ་མོ་མཆོད་རྫས་སོ་སོ་ཐོགས་པ་རྣམས་ཀྱིས། ཉེར་སྤྱོད་ལྔ། བཀྲ་ ཤིས་རྫས་རྟགས་རྒྱལ་སྲིད་བདུན་སོགས་ཕྱིའི་མཆོད་པ། འདོད་ཡོན་ལྔ་སྨན་རཀྟ་གཏོར་མ་ནང་གི་མཆོད་པ། སྙོམས་འཇུག་སོགས་དགའ་བཞིའི་རོལ་མོ་སྤེལ་བ་གསང་བའི་མཆོད་པ། འཁོར་གསུམ་ཀ་དག་གི་ལྟ་བའི་རྩིས་ཟིན་ པ་དེ་ཁོ་ན་ཉིད་ཀྱི་མཆོད་པས་མཁའ་ཁྱབ་ཀྱི་རྩ་གསུམ་རྒྱལ་བ་སྲས་བཅས་མཆོད། ཟག་མེད་ཀྱི་བདེ་བ་ཆེན་པོའི་ཐུགས་མཉེས་པ༔ བདེ་བར་གཤེགས་པ་དེ་རྣམས་ཀྱི་སྐུ་གསུང་ཐུགས་ཀྱི་གསང་བ་གསུམ་གྱི་བྱིན་རླབས་དངོས་གྲུབ་ཐམས་ཅད་སྐུ་དང་ཡིག་འབྲུ་ཕྱག་མཚན་གྱི་རྣམ་པར་བསྡུ༵ས་ཏེ་རང་ལ་ཐིམ་པ་དང་འགྲོ༵་བ༵འི་སྒོ་གསུམ་ལ་ཐིམ་པས་སྒྲི༵བ་གཉིས་བག་ཆགས་དང་བཅས་པ༵་བཅོམ༔ཚོགས་གཉིས་རྫོགས༔ དབང་བཞི་ཐོབ་པར་བསམ་པ་ནི་རང་དོན་བྱིན་རླབས་བསྡུ་བའི་བཟླས་པའོ། །ཡང་འོད་ཟེར་འཕྲོས་བརྟ༵ན་ པ་སྣོད་དང་གཡོ༵་བ་བཅུད་ཀྱི་སེམས་ཅད་ཐམས་ཅད་ཐུ༵གས་རྗེ༵་ཆེ༵ན་པོ༵འི་དཀྱི༵ལ་འཁོ༵ར་དུ༵་གྱུ༵ར་ན༵༵ས། ཐམས་ཅད་ཀྱིས་ཡི༵ག་དྲུག༵་གི་སྒྲ་འབྲུ༵ག་ལྟ༵ར་དུ་སྒྲོགས་ཤིང་ཁམས་གསུམ་རིགས་དྲུག་གི་སེམས་ཅན་རྣམས་ལ་ཕོག་པས་ལས་ཉོན་གྱི་སྡིག་སྒྲིབ་དང་སོ་སོའི་སྡུག་བསྔལ་ཐམས་ཅད་དག ཉན་རང་བྱང་སེམས་རྣམས་ཀྱང་ཤེས་སྒྲིབ་ལས་གྲོལ་ཏེ་ཐམས་ཅད་ཀྱི་ལུས་ངག་ཡིད་ གསུམ་རྡོ་རྗེ་གསུམ་གྱི་ངོ་བོར་གྱུར་ཏེ། ཐུག༵ས་རྗེ༵་ཆེ༵ན་པོ༵འི་དཀྱིལ་འཁོར་ལྷ༵་ཚོ༵གས་རྣམས་ཀྱི་ཐུག༵ས་རྒྱུ༵ད་རང་དབང་མེད་པར་བསྐུ༵ལ་ནས། དབ༵ང་དང་བྱི༵ན་རླབས་དངོ༵ས་གྲུ༵བ་ཐམས་ཅད་གཅིག་ཏུ་བསྡུ༵ས་ན༵ས་རང་དང་སེམས་ཅན་ཐམས་ཅད་ལ་བསྟི༵མ་ནས་རང་དོན༵་གཞན་དོན་གཉི༵ས་འབ༵ད་མེ༵ད་ལྷུ༵ན་གྲུ༵བ་ཏུ་འབྱུང་ཞི༵ང་། ཁ༵མས་གསུ༵མ་གྱི་སེམས་ཅན་ཐམས་ཅད་དུས་གཅིག་ལ་སངས་རྒྱས་ཏེ་འཁོ༵ར་བ༵་དོ༵ང་ན༵ས་སྤྲུ༵གས་པར་བས༵མ་པ་ནི་གཞན་དོན་ཕྲིན་ལས་ཀྱི་བཟླས་པ་ཡིན་ནོ༔ བཞི་པ་སྒྲུབ་པ་ཆེན་པོའི་ཡན་ལག་ནི། ཡི༵་དམ༵་ཐུགས་རྗེ་ཆེན་པོའི་ལྷ༵་སྔགས་ལས་སྤྲོས་པ༵འི་འོད་ཟེར་དེ་ཡིས་སྣོད་ཐམས་ ཅད་གཞལ་ཡས་ཁང་དང་། བཅུད་ཐམས་ཅད་འཁོར་ལོ་སྟེ་སྐུ༵འི་གས༵ང་བ༵། སྒྲ་གྲགས་སྔགས་ཀྱི་རང་བཞིན་ཏེ་གསུང་གིི་གསང་བ། དྲན་རྟོགས་ཡེ་ཤེས་ཀྱི་རོལ་བར་ཤར་བ་ཐུགས་ཀྱི་གསང་བ་ལྟེ་གསང་གསུ༵མ་རྡོ༵་རྗེ༵་གསུམ་གྱི་གྲོ༵ང་དུ༵་མོས་ལ་འཛིན་མེད་ཀྱི་ངང་ནས་རྩེ༵་གཅི༵ག་པ༵ར་འཇུ༵ག་པ་སྟེ༵༵་གས༵ང་སྔ༵གས་ཡི་གེ་འབྲུ༵་དྲུག༵་པ༵་བཟླས་པའོ། །བཟླས་དམིགས་གཞུང་ནས་གསུངས་པ་དང་པོ་མཉམ་དུ་བྱ། དེ་རྗེས་དམིགས་སྐོར་སོ་སོར་བཅད་ནས་བྱེ་བ་དུང་ཕྱུར་ སོགས་བཟླས་པའི་གྲངས་ཐེམས་པར་བགྲང་བ་དང་། མདོར་ན་རྟགས་ཐོན་གྱི་བར་དུ་བཟླས་པ་ཡིན་ནོ། །གཞན་ཡང་བཟླས་དམིགས་དུ་མ་ཡོད་ཀྱང་དེ་ཙམ་མོ། །དེ་ལ་དངོས་དང་ཉམས་རྨི་ལམ་དུ་རྟགས་ཐོན་པའི་བར་བཟླ་བ་མཚན་མའི་བསྙེན་པ་དང་། ཟླ་དྲུག་སོགས་བཟླས་པ་དུས་བསྙེན། འབྲུ་འབུམ་རེ་བཟླ་བ་གྲངས་བསྙེན་ཡིན་ཀྱང་ཡི་གེ་བཅོ་ལྔ་མན་ཆད་འབྲུ་འབུམ། སུམ་བཅུ་ཡན་ཆད་ལ་ཁྲིའི་ཚད་ཡིན། དེ་ཡང་རྫོགས་ལྡན་ལ་དངོས་བསྟན། སུམ་ལྡན་ལ་གཉིས་འགྱུར། གཉིས་ལྡན་ལ་སུམ་འགྱུར། རྩོད་ལྡན་སྐབས་འདིར་བཞི་འགྱུར་བཟླ་དགོས་པར་བཤད། བཟླས་པའི་མཐར་མཆོད་བསྟོད། དབྱངས་གསལ་ལ་འགྲུབ་པར་གྱུར་ཅིག་སྭཱ་ཧཱ། བཏགས་པ་དང་། ཡིག་བརྒྱ་ལན་གསུམ་གྱིས་སྐུ་གསུང་ཐུགས་ཀྱི་དམ་ཚིག་ཉམས་ཆག་ཁ་བསྐང་། རྟེན་སྙིང་གིས་བརྟན་པར་བྱེད་དོ། །གསུམ་པ་རྗེས་ཀྱི་བྱ་བ་ཡལ། ཚོགས་མཆོད་ ལན་གཅིག་གིས་ཟླ་བ་དེའི་རིང་གི་དམ་ཚིག་ཉམས་ཆག་ཐམས་ཅད་བྱང་བར་བཤད་པས་བསྙེན་སྒྲུབ་ཀྱི་སྐབས་མ་ཟད་དུས་བཟང་སོགས་འགྲུབ་ན་ལེགས། དེ་ནི་ཚོགས་རྫས་རྣམས་སྦྱངས་གཏོར་སྤེལ་གསུམ་གྱིས་བདུད་རྩིར་བྱིན་རླབས་ཚོགས་ཞིང་སྤྱན་འདྲེན་པའམ་མདུན་བསྐྱེད་ལ་དམིགས་ཏེ་ཚོགས་ཕུད་འདོད་ཡོན་ལྔའི་སྤྲིན་འཕྲོ་བར་མོས་ཏེ་མཆོད༔ བར་བ་བདུད་རྩི་ལྔར་དམིགས་ལ་དམ་ཚིག་སྐོངས་ཞིང་ཉམས་ཆག་བཤགས། ཐ་མ་བསྒྲལ་བྱའི་རྟེན་བྱས་ཏེ་ཚེ་ཁྲུས་གནས་གསུམ་དགོངས་པས་བསྒྲལ་ཞིང་བསྟབས། དམ་རྫས་རྣམས་ ནང་གི་སྦྱིན་བསྲེགས་ཀྱི་ཚུལ་དུ་ལོངས་སྤྱོད། ལྷག་མ་བདུད་རྩི་འདོད་ཡོན་གྱི་ཕུང་པོར་དམིགས་ནས་ཕོ་ཉ་རྣམས་ལ་བཏང་བའོ། །དེ་ནས་ཕྲིན་ལས་ལ་ ཐུགས་དམ་བསྐུལ་ཞིང་བཀའ་སྲུང་ལ་གཏོར་མ་ཕུལ་ཏེ་ཆད་མདོའི་ཐ་ཚིག་བསྒྲགས། བོད་ཁམས་སྐྱོང་བའི་གཡར་དམ་ཅན་བརྟན་མ་རྣམས་ལ་བཤལ་ ཆུས་བརྔན་ཏེ་ལས་སླར་མི་ལྡོག་པའི་ཕྱིར་རྡོ་རྗེའི་བྲོ་རྒྱས་གདབ། བསྙེན་སྒྲུབ་མཐར་ཕྱིན་ན་དངོས་གྲུབ་བླངས། གཏང་རག་མཆོད་བསྟོད་ཕུལ་ལ་ནོངས་པ་བཤགསཿ ཐུན་ཐམས་ཅད་ཀྱི་མཐར་བསྡུ་ལྡང་བྱ། དེ་ནས་འཁོར་གསུམ་ ཡོངས་དག་གིས་བསྔོ་བས་རྒྱས་བཏབ། ཐུན་མོང་དང་ཐུན་མོང་མིན་པའི་སྨོན་ལམ་གདབས། བཀྲ་ཤིས་པའི་ཚིགས་བཅད་རྒྱ་ཆེར་བརྗོད་པས་ཕྲིན་ལས་རིམ་པ་འགྲུབ་པའོ།། གསུམ་པ་ཐ་མལ་གྱི་བྱ་བའི་ཚུལ་ནི། ཐུན་མཚམས་ སུ་དགོས་མེད་ཀྱི་གཏམ་མི་སྨྲ། དེ་སྐབས་ལ་བཟླས་པ་བྱས་ལ་རྣམས་གྲངས་ལ་མི་བརྩི། སྒྲུབ་པ་མ་ཐོན་བར་དུ་ཆོས་བཤད། གནས་སྤོ་བ་སྟན་སྤྲུགས་པ༑ གདོང་དང་ལག་པ་བཀྲུ་བ་སྐྲ་སེན་མོ་ཁ་སྤུ་འབྲེག་པ་དེ་རྣམས་མི་བྱ། སྒྲུབ་ཁང་དུ་བུད་མེད་གྲིབ་ཅན་མཛེ་བོ་དམེ་ཅན་སྡིག་ཅན་དམ་ཉམས་ཀྱི་རིགས་ མི་གཏོང་། དེ་རྣམས་ཐོག་སྟེང་དུ་ཡང་འགྲིམ་པར་མི་འཇུག་མན་ངག་དང་མི་ལྡན་པར་རྒོག་བཙོང་ལ་ཕུག་ལན་ཚྭ་ཧ་ཅང་མང་བ། མཚོན་རྩེ་ཁ་ནང་དུ་འཇུག་པ། མེ་ལ་ཕུས་འདེབས་པ་སོགས་སྔགས་ཀྱི་ནུས་པ་ཉམས་བྱེད་དང་ཁྱད་པར་ལྕེ་ཤ་སྤངས། རང་གི་མལ་ས་དང་སྟན་དྲོན་མོ་ལ་གཞན་སྡོད་དུ་མི་འཇུག དེ་སོགས་ཞིབ་པར་ཤེས་འདོད་ན་གཞན་དུ་ལྟོས༔ གཞན་ཡང་ཟས་དང་ཁྲུས་དང་སྤྱོད་ལམ་ཉལ་བའི་རྣལ་འབྱོར་རྣམས་སྤྱི་ལྟར་རོ། །དེ་ལྟར་ བློ་ལ་གང་ངེས་པ་ལྟར་བྲིིས་པ་ལས་སླར་ཁུངས་ལྡན་གྱི་དཔེ་ལ་གཏུགས་དགོས་སོ། ། ཞེས་པ་འདི་ཡང་སྟག་ཐོག་པའི་གྲྭ་རིགས་ཟུང་གིས་སྔ་སོར་ནས་བཀྲ་ཤིས་ལྷ་རེག་བཅས་བསྐུལ་བ་དང་། རིམ་གཉིས་ཀྱི་རྣལ་འབྱོར་ལ་རྩེ་གཅིག་ཏུ་གཞོལ་བ་བླ་མ་ཚུལ་ཁྲིམས་ནས་ལྷ་འདིའི་བསྙེན་མཚམས་གཏོང་སྐབས་འདི་ལྟ་བུ་ཞིག་གྱིས་ཞེས་བསྐུལ་བ་ལ་བརྟེན་ནས་ངག་དབང་བསྟན་འཛིན་བཟང་པོས་ཤར་མར་བྲིས་པའོ།། དགེའོ།། མངྒ་ལཾ།